Tolna Vármegyei Kereskedelmi és Iparkamara

Tájékoztató fórum: Ügyfélkapu+, DÁP és a 2025. évi adójogszabály változások, adóeljárások (HIBRID)
2025-01-13 14:00 - 16:00 (Europe/Helsinki) | Tolna Vármegyei Kereskedelmi és Iparkamara, oktatóterem, Arany János u. 23-25., III. emelet, Szekszárd, 7100, Magyarország
A Nemzeti Adó- és Vámhivatal Tolna Vármegyei Adó- és Vámigazgatósága előadásai támpontot adnak a sikeres Ügyfélkapu + és DÁP regisztrációhoz és tájékoztatnak a 2025. évi adójogszabály változásokról, adóeljárásokról.
Rendzvény módja: hibrid. A rendezvényen való részvételre személyesen és online is van lehetőség.

A személyes részvételi létszámkorlát: 40 fő.
Az online részvétel korlátlan. Az online bekapcsolódás elérési linkjét a rendezvény napján kapják meg a regisztrált érdeklődők.

Rendezvény helyszíne: Tolna Vármegyei Kereskedelmi és Iparkamara (7100 Szekszárd, Arany János u. 23-25. 3.em./301.)
Időpont: 2025. január 13. – 14:00 órától
Téma: Ügyfélkapu+, DÁP és a 2025. évi adójogszabály változások, adóeljárások
Gyakorlatias előadás az Ügyfélkapu+ regisztrációs folyamatról és használatáról vállalkozói és könyvelői szemmel, továbbá aktuális adójogszabályi változások ismertetése
Előadók: Hága Hedvig adóügyi igazgató helyettes és Dr. Kirkeszner Szilvia osztályvezető, Nemzeti Adó- és Vámhivatal Tolna Vármegyei Adó- és Vámigazgatósága

2025. január 16-tól a vonatkozó törvény értelmében a Központi Azonosítási Ügynök azonosítási szolgáltatása már csak Ügyfélkapu+ vagy DÁP mobilalkalmazással lesz elérhető. Megszűnik a hagyományos ügyfélkapus belépési mód. Január 16-tól tehát már csak az Ügyfélkapu+ vagy a Digitális Állampolgár mobilalkalmazással és kétfaktoros azonosítással tudja elektronikus ügyeit intézni. A gördülékenyebb átállás érdekében szervezi meg kamaránk ezt a tájékoztató fórumot, kifejezetten a vállalkozások számára fontos kérdésekre fókuszálva.
Informatív és gyakorlatias előadást tart Hága Hedvig adóügyi igazgató helyettes és Dr. Kirkeszner Szilvia osztályvezető a Nemzeti Adó- és Vámhivatal Tolna Vármegyei Adó- és Vámigazgatósága képviseletében az Ügyfélkapu+ használatáról és a Digitális Állampolgárság Programról (DÁP), valamint a 2025. évi adójogszabály változásokról, adóeljárásokról.
A tájékoztató előadás során olyan fontos témák kerülnek fókuszba, mint az Ügyfélkapu+ szolgáltatás aktiválása, a kétfaktoros azonosítás működése, jogosultságok kezelése és a legfontosabb jogszabályi változások.

A rendezvényen való részvétel díjmentes, csak előzetes regisztrációhoz kötött.
Regisztrálni az alábbi űrlapok kitöltésével és beküldésével tud személyes megjelenés esetén 2025. január 10-ig, illetve amennyiben olnine szeretné követni az előadás, úgy 2025. január 13. 10 óráig!
Regisztráljon most!
Regisztráció személyes megjelenés esetén vagy Regisztráció az online előadásra
